টাফ রিপোর্টার: ইসলামী কৃষক-মজুর আন্দোলনের কেন্দ্রীয় সাধারণ সম্পাদক ও ইসলামী মুক্তিযোদ্ধা প্রজন্ম পরিষদের যুগ্ম আহবায়ক শহিদুল ইসলাম কবির বলেছেন, মহান আল্লাহ তায়ালা পূর্নাঙ্গ জীবন বিধান হিসেবে যে ইসলামকে পাঠিয়েছেন সে ইসলামকে যারা রাজনীতি মুক্ত করতে চায় তারা ইসলামের প্রকৃত অনুসারী হতে পারে না। তারা যেনে হোক আর না জেনে হোক ইসলামের বিরোদ্ধে ষঢ়যন্ত্র করছে। রাসূল সা. এর প্রকৃত অনুসরণ থেকে বিরত করার অপচেষ্টা করছে, এদের অপপ্রচারের বিরুদ্ধে আমাদেরকে ঐক্যবদ্ধ হয়ে ইসলামী হুকুমত প্রতিষ্ঠা করতে হবে। ইসলামী শ্রমিক আন্দোলন পাথরঘাটা উপজেলার কাঠালতলী ও চরদুয়ানী ইউনিয়ন শাখার উদ্যোগে গত বৃহস্পতিবার (১৪ ডিসেম্বর) হোগলাপাশা বাসষ্টান্ড (মুন্সিরহাট) মসজিদ সংলগ্ন মসজিদ ময়দানে দাওয়াতুন্নবী সা. উপলক্ষে আয়োজিত সীরাতুন্নবী সা. মাহফিলে প্রধান অতিথির বক্তব্যে তিনি উপরোক্ত কথা বলেন। ইসলামী শ্রমিক আন্দোলন চরদুয়ানী ইউনিয়ন শাখা সভাপতি মোঃ ফারুক হোসেনের সভাপতিত্বে অনুষ্ঠিত সীরাত মাহফিলে ওয়াজ করেন মাদরাসা তাহসীনুল কুরআন এর সভাপতি ও ইসলামী শ্রমিক আন্দোলন মঠবাড়িয়া উপজেলা সভাপতি মাওলানা মোহাম্মদ বেলায়েত হোসেন, বড় টেংড়া বাড়ী জামে মসজিদের খতিব ও ইসলামী কৃষক মজুর আন্দোলন ভান্ডারিয়া সাংগঠনিক জেলার আহবায়ক হাফেজ মোহাম্মদ মাসুম বিল্লাহ ও ইসলামী আন্দোলন বাংলাদেশ কালমেঘা ইউনিয়ন সেক্রেটারী মাওলানা মোহাম্মদ মুনির হোসেন।